./data/phi1017/phi013/phi1017.phi013.perseus-lat2.xml
Seneca
Numquid non demens videbitur, qui aliquid sibi vendidisse se dicet ? Quia venditio   alienatio est et rei suae iurisque in ea sui ad alium translatio  Atqui, quemadmodum   vendere, sic dare aliquid a se dimittere est et id, quod tenueris, habendum alteri tradere    Quod si est, beneficium nemo sibi dedit, quia nemo dat sibi; alioqui duo contraria in uno   coeunt, ut sit idem dare et accipere